
Narvas Linda tn 4 kolmandal korrusel asuvate 
ruumide nr 16-20 ja 23 tasuta kasutusse andmine 
(Narva Linnaarhiiv)



1. ASJAOLUD JA MENETLUSE KÄIK

[bookmark: _GoBack]Narva Linnavalitsuse Linnamajandusametile laekus Narva Linnaarhiivi, registrikood  75008386, taotlus, milles palutakse arhiivile eraldada lisaruumid, mis asuvad Narvas Linda tn 4 hoone 3. korrusel (ruumide nr 16, 17, 18, 19 ja 23) arhiivi hoidla ja abiruumi kohandamise eesmärgil. 

Narva Linnavalitsuse linnavarakomisjoni koosolekul 14.01.2020. a (protokoll nr 1) oli otsustatud anda Narva Linnaarhiivile tasuta kasutusse Narvas aadressil Linda tn 4 hoone kolmandal korrusel asuvad ruumid nr 16-20 ja 23.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi Kord) § 46 lg 4 kohaselt avaliku enampakkumiseta või eelläbirääkimisteta pakkumiseta võib anda kasutusse linnavara, mis antakse kasutusse Korra § 7 lõikes 2 nimetatud subjektidele. Korra § 7 lg 2 p 7 sätestatu alusel võib linnavara, mis antakse kasutusse muudel linna huvidest tulenevatel juhtudel, määramata ajaks tasuta kasutusse anda linnavalitsuse korraldusega. 
   
3.  OTSUS

3.1.	Anda Narva Linnaarhiivile, registrikood 75008386, avalikku enampakkumist korraldamata määramata ajaks tasuta kasutusse Narvas Linda tn 4 hoone 3. korrusel (ruumide nr 16, 17, 18, 19 ja 23) arhiivi hoidla ja abiruumi kohandamise eesmärgil.
3.2.	Narva Linnaarhiivil sõlmida Narva Linnamajandusametiga punktis 3.1. nimetatud linnavara tasuta kasutuse leping.
  
4.  RAKENDUSSÄTTED

4.1.	Korraldus jõustub seadusega sätestatud korras.
4.2.	Narva Linnavalitsuse Linnamajandusametil teha korraldus teatavaks Narva Linnaarhiivile.
4.3.	Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

